Ένα άγαλμα της πρίγκίπισσας Νταϊάνας, βρίσκεται στον Κήπο Σάνκεν του Παλατιού του Κένσινγκτον στο Λονδίνο. Το άγαλμα, το οποίο παραγγέλθηκε από τους δύο γιους της Νταϊάνα, Ουίλιαμ και Χάρι, στην 20ή επέτειο του θανάτου της, σχεδιάστηκε και εκτελέστηκε από τον γλύπτη Ίαν Ρανκ-Μπρόντλεϊ και τοποθετήθηκε στον κήπο από τον Πιπ Μόρισον, προτού αποκαλυφθεί ως μνημείο της Νταϊάνα την 1η Ιουλίου 2021, ημέρα που θα γιόραταζε, αν βρισκόταν ακόμη εν ζωή, τα 60ά γενέθλιά της.

Υπόβαθρο
--------

Ο Κήπος Σάνκεν το 2019, όπου βρίσκεται το άγαλμα.Το 2017, οι δύο γιοι της Νταϊάνα παρήγγειλαν ένα άγαλμα της μητέρας τους για το παλάτι του Κένσινγκτον, για να τιμήσουν την 20ή επέτειο του θανάτου της. Σε επίσημη ανακοίνωση που εξέδωσε το παλάτι του Κένσινγκτον, ο πρίγκιπας Ουίλιαμ και ο πρίγκιπας Χάρι δήλωσαν: "Η μητέρα μας άγγιξε τόσες πολλές ζωές. Ελπίζουμε ότι το άγαλμα θα βοηθήσει όλους όσοι επισκέπτονται το Παλάτι του Κένσινγκτον να αναλογιστούν τη ζωή και την κληρονομιά της". Τα χρήματα συγκεντρώθηκαν μέσω δημόσιων δωρεών, και μια μικρή επιτροπή αποτελούμενη από στενούς φίλους και συμβούλους, συμπεριλαμβανομένης της μεγαλύτερης αδελφής της Νταϊάνα, της Λαίδης Σάρα ΜακΚορκουντέιλ, λέγεται ότι δούλευε για το έργο. Εκείνη την εποχή, ο βασιλικός ανταποκριτής του BBC, Πίτερ Χαντ, έγραψε: "Αυτό το εθνικό μνημείο για τη σύζυγο ενός μελλοντικού βασιλιά και τη μητέρα ενός άλλου βασιλιά άργησε να έρθει. Το άγαλμα της Βασίλισσας Μητέρας αποκαλύφθηκε επτά χρόνια μετά το θάνατό της"  Ανακοινώθηκε ότι ο Ίαν Ρανκ-Μπρόντλεϊ είχε αναλάβει να εκτελέσει το άγαλμα της Νταϊάνα. Η ολοκλήρωσή του αναμενόταν αρχικά το 2019.

Σχεδιασμός
----------

Το άγαλμα αποκαλύφθηκε από τον Γουίλιαμ και τον Χάρι την 1η Ιουλίου 2021, την ημέρα που θα γινόταν η Νταϊάνα 60 ετών, και την απεικονίζει περιτριγυρισμένη από τρία παιδιά "που αντιπροσωπεύουν την οικουμενικότητα και τον αντίκτυπο του έργου της πριγκίπισσας σε όλες τις γενιές" Βρίσκεται στη μέση του ενός άκρου του βυθισμένου κήπου, που πρόσφατα επανασχεδιάστηκε από τον Πιπ Μόρισον. Οι εργασίες για τον επανασχεδιασμό του κήπου ξεκίνησαν το 2019- πέντε κηπουροί φύτεψαν πάνω από 4. 000 μεμονωμένα λουλούδια, συμπεριλαμβανομένων πολλών φυτών του είδους Μη με λησμόνει, του αγαπημένου λουλουδιού της Νταϊάνα, μαζί με "τριαντάφυλλα μπαλαρίνας και ρουζ νουαζέτ, λευκές τριφυλλιές και ροζ τουλίπες, λεβάντα, ντάλιες και γλυκό μπιζέλι". Σε ένα πλακόστρωτο μπροστά από το άγαλμα υπάρχει ένα απόσπασμα από το ποίημα The Measure of a Man του Γουάλας Γκάλαχερ, το οποίο είχε χρησιμοποιηθεί στην επιμνημόσυνη δέηση για τη 10η επέτειο του θανάτου της Νταϊάνα το 2007.

Υποδοχή
-------

Στην κριτική του, ο κριτικός Τζόναθαν Τζόουνς σημείωσε την "αισθητική απαξία. .. Ο επίπεδος, επιφυλακτικός ρεαλισμός που μαλακώνεται από μια αόριστη προσπάθεια οικειότητας το καθιστούν ένα άψυχο και χωρίς χαρακτήρα αχταρμά. "Η Λίλλυ Βάντελ στην Evening Standard το χαρακτήρισε "όμορφο" και ότι "αποτύπωσε την πριγκίπισσα του λαού εν δράσει και την ευγενική της καρδιά".

Ο Τρίστραμ Φέιν Σόντερς από την εφημερίδα The Daily Telegraph επέκρινε την επιλογή του ποιήματος για το πλακόστρωτο, δηλώνοντας ότι το απόσπασμα από "ένα ποίημα που ήταν ήδη μέτριο έχει χειροτερέψει" με τη διακοπή του ρυθμού και τη μετατροπή του "The measure the worth/ Of a man as a man" σε "to measure the worth/ Of this woman as a woman".

Παραπομπές
----------

1. ↑  Adam, Karla (1 July 2021). «'Every day, we wish she were still with us': Prince William and Prince Harry reunite to unveil a statue of Princess Diana». *The Washington Post*. Αρχειοθετήθηκε από το πρωτότυπο στις 2 July 2021.. Ανακτήθηκε στις 1 July 2021.
2. ↑  «Princess Diana: Princes commission statue 20 years after her death». *BBC News*. 29 January 2017. Αρχειοθετήθηκε από το πρωτότυπο στις 29 January 2017.. Ανακτήθηκε στις 29 January 2017.
3. ↑  «Princess Diana: Princes commission statue 20 years after her death». *BBC News*. 29 January 2017. Αρχειοθετήθηκε από το πρωτότυπο στις 29 January 2017.. Ανακτήθηκε στις 29 January 2017.
4. ↑  «Princes announce Ian Rank-Broadley will sculpt new Diana statue». *The Guardian*. 9 December 2017. Αρχειοθετήθηκε από το πρωτότυπο στις 10 December 2017.. Ανακτήθηκε στις 14 December 2017.
5. ↑  «Princes William and Harry announce sculptor for new Diana statue». *Reuters*. 11 December 2017. Αρχειοθετήθηκε από το πρωτότυπο στις 14 December 2017.. Ανακτήθηκε στις 14 December 2017.
6. ↑  Shearing, Hazel (1 Ιουλίου 2021). «William and Harry unite to unveil Diana statue at Kensington Palace». *BBC*. Αρχειοθετήθηκε από το πρωτότυπο στις 1 Ιουλίου 2021. Ανακτήθηκε στις 1 Ιουλίου 2021.
7. ↑  Davies, Caroline (1 Ιουλίου 2021). «William and Harry unveil Diana statue at Kensington Palace». *The Guardian*. Αρχειοθετήθηκε από το πρωτότυπο στις 1 Ιουλίου 2021. Ανακτήθηκε στις 1 Ιουλίου 2021.
8. ↑  Saunders, Tristram Fane (1 July 2021). «The poetry on this statue is an embarrassment to Princess Diana's memory». *The Telegraph*. Αρχειοθετήθηκε από το πρωτότυπο στις 1 July 2021.. Ανακτήθηκε στις 1 July 2021.
9. ↑  Jones, Jonathan (1 Ιουλίου 2021). «An awkward, lifeless shrine – the Diana statue is a spiritless hunk of nonsense». *The Guardian*. Αρχειοθετήθηκε από το πρωτότυπο στις 1 Ιουλίου 2021. Ανακτήθηκε στις 1 Ιουλίου 2021.
10. ↑  Waddell, Lily (1 July 2021). «Diana statue: Princess is surrounded by three children with special engraving». *Evening Standard*. Αρχειοθετήθηκε από το πρωτότυπο στις 1 July 2021.. Ανακτήθηκε στις 1 July 2021.
11. ↑  Saunders, Tristram Fane (1 July 2021). «The poetry on this statue is an embarrassment to Princess Diana's memory». *The Telegraph*. Αρχειοθετήθηκε από το πρωτότυπο στις 1 July 2021.. Ανακτήθηκε στις 1 July 2021.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγαλμα της πριγκίπισσας Νταϊάνας** |